تورک عسگری داها بیر ایل اولوسلار آراسی سولاردا قولدورلارلا موباریزه آپارا‌جاق.
تورکیه سلاح‌لی گوجلری (TSK) دنیز عنصورلارینین عدن کورفزی (خلیج عدن)، سومالی دنیز سولاری و ساحل‌لری، عرب دنیزی و مجاور بؤلگه‌لرده وظیفه مدتی‌نین 2017-جی ایل فوریه‌نین 10-دان اعتبارا داها بیر ایل اوزادیلماسینا دایر باش ناظیرلیگین ترکه ره سی تورکیه بؤیوک میللت مجلیسینده قبول ائدیلدی.
مجلیسده کئچیریلن گؤروش‌لرده چیخیش ائدن میللی تحصیل ناظیری عصمت ییلماز بؤلگه‌نین دونیا و تورکیه دنیز تیجارتی باخیمین‌دان چوخ اؤنملی اولدوغونو وورغولادی.
ناظیر بیلدیردی کی، بیرلشمیش وظیفه گوجلری دنیز قولدورلاری ایله موباریزه ائتمکله یاناشی ترور تشکیلات‌لارینا فینانسال دستکی تامین ائدن خام مال‌لارین دنیز یولو ایله داشینماسی‌نین قارشی‌سی‌نین آلینماسی ساحه‌سینده ترورلا موباریزه آپارماسی احتیمالی دا وار.
تورک عسگرلری‌نین عدن کؤرفزینده کی ( خلیج عدن) وظیفه‌لری ایله باغلی ترکه ره نین مدتی داها اول 6 دفعه اوزادیلمیشدی.
